ร้านเล็กๆ ติดแอร์ มีไม่เกินสิบโต๊ะ มีโต๊ะด้านนอกด้วย ตกแต่งน่ารัก บรรยากาศสบายๆเหมือนนั่งที่บ้าน ครัวตั้งอยู่นอกร้าน คนเข้าออกเยอะ ส่วนมากเป็นครอบครัวพาเด็กๆมากินนอกบ้าน อาหารก็หลากหลาย พวกอาหารฝรั่ง อาหารไทย

"พอร์คชอป" หมูเหนียวไม่นุ่ม แห้งแข็ง แต่น้ำราดพอใช้ได้ ขนมปังไม่ทาเนย เคียงด้วยข้าวเกรียบ ไม่เคยเห็นที่ไหน

"สปาเกตตี้แฮมผัดฉ่า" หน้าตาธรรมดา รสชาติใช้ได้ ไม่เผ็ดมาก เส้นนุ่มกำลังดี

"สลัดหมูกรอบ" จานใหญ่มาก กลัวจะกินไม่หมด หมูก็เยอะแต่พอดูดีๆ หมูบางนิดเดียวแป้งเยอะมาก น้ำสลัดใสอร่อยรสออกหวานนิดๆ

"ยำผักบุ้งทอดกรอบ" ผักบุ้งทอดดี ไม่อมน้ำมันมาก น้ำยำเปรี้ยวมาก เค็มมาก เข้าปากคำแรกรู้สึกซ่าที่ลิ้นเลย สีเหมือนเผ็ดแต่ไม่เผ็ด ไม่อร่อย

สรุปรวมๆ อาหารใช้ได้ ราคาไม่แพงมื้อนี้ 427 บาท